Mark Johnson: Poruku mira prenosi kroz muziku širom svijeta
Koristeći se najnovijim inovacijama u mobilnoj tehnologiji snimanja, Mark Johnson ljude širom svijeta ujedinjuje kroz muziku.
Muzički producent i inžinjer iz Kalifornije, i režiser dokumentarnog filma, poruku mira prenosi putem muzike zajednicama širom svijeta, koristeći se najnovijim inovacijama u mobilnoj tehnologiji snimanja. Muzički producent i inžinjer iz Kalifornije, i režiser dokumentarnog filma, poruku mira prenosi putem muzike zajednicama širom svijeta, koristeći se najnovijim inovacijama u mobilnoj tehnologiji snimanja. U najnovijem nastavku serijala Mijenjamo svijet na bolje, predstavljamo Marka Johnsona, koji ljude ujedinjuje kroz muziku. Producent i režiser, dobitnik nagrade Grammy, Mark Johnson, je svoj život posvetio povezivanju ljudi kroz muziku. On sa svojim timom snima muzičare širom svijeta u njihovom prirodnom okruženju, i te melodije je sakupio na popularnom CD i DVD disku. Johnson je nedavno završio svoju prvu koncertnu turneju po sjevernoj Americi i Španiji, sa nekima od tih muzičara. Mark Johnson kaže da mu je odrastanje u New Yorku pomoglo oblikovanju vizije pružanja pomoći čovječanstvu. Kao student komunikacija na univerzitetu u New Hampshire-u, on je naučio na koji način ljudi stvaraju značenje u svijetu. Mark Johnson je dobio nagradu Grammy 2005 za svoj rad na albumu američkog blues muzičara Keb Mo. Te iste godine je započeo multimedijski projekat Playing for Change, koji kroz muziku nastoji donijeti mir u svijetu. Johnson i njegov tim su putovali do nekih od najudaljenijih mjesta na zemlji, kako bi snimili muziku za taj projekat, od sela u Africi do malih mjesta na Himalajima. Tim Marka Johnsona je putovao do regiona razorenih ratom, siromaštvom ili prirodnim katastrofama. On kaže da, gdje god su išli, sretali su ljude koji su preživljavali, između ostalog, baveći se muzikom. On dodaje da u svijetu postoji isuviše mnogo podjela, i da ljudi moraju pronaći načine da ih prevaziđu. Cilj Marka Johnsona je nastaviti snimati muziku i inspirirati ljude da se ujedine i zaborave na razlike koje ih razdvajaju.